《九月雪十月雷记异》
元代·方回

九月二十五夜雪，南天稻梁未全结。
十月二十五夜雷，东风桃李俱误开。
七十三翁骇何谓，雷旧惯闻雪则未。
水旱国家有仓储，人能寡欲疫疠无。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。